
На основу члана 27. став 1. тачка 3) и члана 106. Закона о јавним набавкама („Службени гласник РС“, бр. 91/2019 и 92/2023), Војнофилмски центар „Застава филм“, као наручилац,објављује:
ПОЗИВ ЗА ПОДНОШЕЊЕ ПОНУДА
     „ ПРУЖАЊЕ СЦЕНОГРАФСКИХ УСЛУГА”                                                                                         
ЈН бр. 66/2026
1. Назив, адреса, врста наручиоца и интернет страница наручиоца
Назив наручиоца: Војнофилмски центар ,,Застава филм“

Адреса: Кнеза Вишеслава бр. 92, 11000 Београд

Врста наручиоца: Јавни наручилац

Интернет страница: www.zastavafilm@vs.rs
Наручилац позива понуђаче да поднесу понуде у складу са условима утврђеним овим позивом, уз обавезно достављање прилога 1 и 2, као и предлога идејног сценографског решења као саставног дела понуде.
2. Врста поступка јавне набавке: 
Поступак се спроводи уз примену изузећа од Закона о јавним набавкама на основу члана 27. став 1. тачка 3) Закона (набавка услуга из области културе).

3. Опис предмета набавке, назив и ознака из Општег речника набавке:

Предмет набавке је услуга: Услуге у области културе – Пружање сценографских услуга – Опрамње аудио – видео студија у ВФЦ „Застава филм“.
Назив и ознака из CPV: 92500000 – Услуге библиотеке, архива, музеја и друге услуге у овласти културе.

Предмет набавке није обликован по партијама јер чини јединствену целину.
4. Опис уметничке услуге (  спецификација):

Понуђач је дужан да у оквиру јединствене услуге изврши:
1. Припремне сценографске радове унутар сценског простора (површина око 24,21 m²);

2. Завршне сценографске радове и монтажу сценографских акустичких модула;

3. Електроинсталатерске радове на уградним сценографским елементима;

4. Израду, уметничку обраду и техничку монтажу мобилних сценографских елемената;

5. Израду и монтажу сценског монтираног стола, фиксираног, полукружног;

6. Израду светлосног сценографског мотива Министарства одбране;

7. Израду бочних сценских оквира са војним обележјима и ознакама;

8. Израду идејног решења и стручни ауторски надзор над реализацијом.
5. Позиција у Плану ЈН: 

	Број из CPV
	Назив задатка из ПЈН
	Ред.бр. ПЈН

	92500000
	УСЛУГЕ У ОБЛАСТИ КУЛТУРЕ
	1.1116


6. ТЕХНИЧКА СПЕЦИФИКАЦИЈА: 

1. Припремни сценографски радови: Сценографска обрада и колорисање површина вертикалних и хоризонталних планова ради елиминисања рефлексије светлости; просторно нивелисање подлога за постављање привремених сценских објеката; постављање наменске сценографске подне облоге унутар сценског простора (укупна површина простора око 24,21 m²); техничка припрема припадајућих планова за накнадну сценографску монтажу визуелних облога и акустичких модула;
2. Завршни сценографски радови: Сценографско облагање зидова декоративном сценском фолијом и монтажа сценографских акустичких модула ради обликовања дефинисаног визуелног и звучног амбијента у кадру;
3. Електроинсталатерски радови на уградним сценографским елементима: Техничко постављање, развод и интеграција унутрашњих линија унутар сценографске структуре за сценску расвету (рефлектори / спот светла), обезбеђење интерног напајања за светлосне мотиве и напајање за аудио / видео техничку подршку у оквиру сцене. Сви изведени електрорадови морају бити реализовани у складу са важећим техничким прописима и противпожарним захтевима, како би се потпуно елиминисао ризик од кратког споја или пожара;
4. Мобилни сценографски елементи: Израда, уметничка обрада и техничка монтажа покретних сценских модула за позиционирање учесника у кадру, специјализованих сценских преграда за излагање литературе и декоративних мотива, сценских завеса и расвете за позадинско светло;
5. Сценски монтирани сто: Полукружни/радијални наменски израђен сценски сто са уграђеним техничким позицијама за фиксирање два аудио-уређаја, димензија прилагођених за двоје саговорника у кадру;
6. Светлосни сценографски мотив: Тродимензионални визуелни мотив Министарства одбране Републике Србије, израђен од одговарајућег материјала, намењен за монтажу на централном делу, при чему је Понуђач у обавези да израду изврши искључиво на основу званичних и одобрених графичких вектора (грбова, амблема) које му доставља Наручилац;
7. Бочни сценски оквири са обележјима: Наменски израђени сценски оквири за приказ ознака и амблема јединица и установа у МО и ВС, које израђује Понуђач искључиво на основу одобрених графичких решења достављених од стране Наручиоца, а све у складу са прихваћеним сценографским решењем;
8. Сценографски хонорар и идејно решење: Услуге израде идејног сценографског решења (визуелна концепција, распоред елемената, усклађивање боја, светлости и материјала) и стручни ауторски надзор над реализацијом свих претходних ставки ради очувања јединственог визуелног идентитета у складу са прихваћеним сценографским решењем.

7. Општи услови извршења и карактер услуге:

· Све ставке из Спецификације представљају елементе јединствене и недељиве уметничко-техничке услуге сценографског уобличавања простора. Припремни и завршни радови из тачака 1. и 2. не представљају грађевинске радове нити текуће одржавање објекта, већ искључиво уметничко-техничке сценографске операције привременог карактера за потребе обликовања кадра. Сви израђени и достављени предмети из тачака 4., 5., 6. и 7. имају искључиви статус привремених сценских кулиса и реквизита прилагођених конкретном кадру.
· Сви радови и елементи из ове спецификације изводе се уз употребу сопственог материјала Понуђача. Сви уграђени елементи расвете и пратећих инсталација морају испуњавати важеће техничке стандарде и прописе из области безбедности и здравља на раду (БЗР).
· Понуђач се обавезује да израду светлосних мотива и бочних оквира са обележјима из тачака 6. и 7. изврши искључиво на основу званичних графичких решења и вектора које му доставља Наручилац. Након завршетка свих радова, изабрани Понуђач је дужан да о свом трошку уклони сав преостали амбалажни и монтажни отпад и простор остави потпуно чистим.
Рок реализације: Рок за комплетно извршење свих уговорених обавеза износи 30 (тридесет) дана од дана увођења у посао.
8. Обилазак локације

Заинтересовани понуђачи могу, ради давања адекватне понуде и увида у чињенично стање, извршити обилазак простора сваког радног дана у периоду од 08:00 до 15:00 часова на локацији ВФЦ „Застава филм“: Кнеза Вишеслава 92, 11000 Београд. Контакт телефон за најаву обиласка: 011/3603-894 и на мејл zastavafilm@vs.rs.
9. Обавеза достављања и уобличавања идејног решења
Понуђач је у обавези да, као саставни део понуде, достави предлог идејног решења за уметничко–естетску обраду простора. Идејно решење понуђач израђује и стручно уобличава искључиво на основу техничких смерница и уметничког концепта Наручиоца a која се налазе у прилогу овог позива.
Достављање идејног решења које у потпуности испуњава естетске стандарде, функционалност кадра, димензије простора и војни визуелни идентитет из смерница Наручиоца, представља обавезан технички (елиминациони) услов за учешће у овом поступку.
Стручна комисија Наручиоца ће пре рангирања цена извршити квалитативну и уметничку оцену достављених решења. Понуда понуђача чије идејно решење не задовољава функционалне, техничке и естетске захтеве за снимање аудио-видео програма у ВФЦ „Застава филм“, биће одбијена као неприхватљива.
Пренос ауторских права: Сва имовинска ауторска и сродна права на достављено идејно решење и комплетну сценографску поставку изабраног понуђача, даном коначне исплате новчаних средстава трајно и у потпуности прелазе на Наручиоца (Војнофилмски центар „Застава филм“), без права Извршиоца на било каква накнадна потраживања, новчане накнаде или ауторске хонораре.

Све понуде које испуне овај обавезан естетско-технички услов биће рангиране искључиво на основу критеријума „најнижа понуђена цена“ у складу са Тачком 11. овог Позива.
10. Процедура и услови подношења понуде:

Уз попуњен Образац – подаци о понуђачу (Прилог 1) и попуњену Структуру цене за уметничку услугу (Прилог 2), Понуђач је у обавези да достави понуду и предлог са идејним решењем.
Цене исказане у обрасцу структуре цене морају бити фиксне и не могу се мењати током трајања уговора.
11. Критеријум и елементи критеријума за доделу Уговора
Избор најповољније понуде извршиће се применом критеријума „најнижа понуђена цена“.
Овај критеријум примењује се искључиво на понуде које су претходно успешно испуниле обавезан естетско-технички услов из Тачке 9. овог Позива и од стране Стручне комисије Наручиоца оцењене као уметнички прихватљиве. Понуде које не испуне услов из Тачке 9. неће бити рангиране према критеријуму најниже цене.

Уколико две или више понуда имају идентичну цену и исти рок важења, избор најповољније понуде биће извршен путем жребања. Наручилац ће позвати све понуђаче који су поднели такве понуде да присуствују поступку жребања. Неодазивање понуђача не спречава спровођење поступка жребања.

12. Начин преузимања позива за подношење понуда и интернет адреса
Понуђачи подносе писане понуде у складу са позивом за подношење понуде објављеним на интернет страници јавних набавки Министарства одбране http://www.nabavke.mod.gov.rs/.
13. Начин, место и рок подношења понуде (Благовременост)

Пожељно је да сва документа поднета у понуди буду повезана траком у целину и запечаћена, тако да се не могу накнадно убацивати, одстрањивати или замењивати појединачни листови, односно прилози, а да се видно не оштете листови или печат.
Понуђач понуду подноси лично или путем поште у затвореној коверти или кутији, затворену на начин да се приликом отварања понуде може са сигурношћу утврдити да се први пут отвара.
На полеђини коверте или на кутији мора да се наведе тачан назив и адреса понуђача, број телефона и име и презиме особе за контакт.
Рок за подношење понуда: Понуда се сматра благовременом уколико је примљена од стране наручиоца до 17.08.2026. године најкасније до 10:00 часова на адреси: Војнофилмски центар ,,Застава филм“, улица Кнеза Вишеслава бр. 92, 11000 Београд, канцеларија – деловодство. Понуде приспеле након овог рока сматраће се неблаговременим и неће бити узете у разматрање.
Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно, наручилац ће понуђачу предати потврду пријема понуде са наведеним датумом и сатом пријема.
На предњој страни коверте мора бити читко наведено:

„ПОНУДА ЗА НАБАВКУ:

ПРУЖАЊЕ СЦЕНОГРАФСКИХ УСЛУГА,

ЈН бр. 66/2026 – НЕ ОТВАРАТИ”

14. Место, време и начин отварања понуда

Јавно отварање понуда обавиће се 17.08.2026. године са почетком у 10:30 часова, према редоследу пријема понуда, на адреси: Кнеза Вишеслава бр. 92, 11000 Београд, просторија број 44.
Отварању понуда може присуствовати свако заинтересовано лице, а активно могу учествовати само овлашћени представници понуђача. Представници понуђача су дужни да пре почетка отварања Комисији поднесу писано пуномоћје (овлашћење) за учешће у поступку, које гласи на име особе која присуствује отварању. У супротном, та лица имају статус јавности и не могу предузимати активне радње у поступку отварања понуда.
Писано овлашћење мора бити издато на меморандуму понуђача, заведено под бројем и датумом, и оверено потписом овлашћеног лица.
15. Безбедносна провера и достављање спискова лица

С обзиром на статус и специфичност војног објекта, обавезан је поступак војне безбедносне провере за лица ангажована на реализацији услуге.
Изабрани понуђач је дужан да у року од 3 (три) дана од дана пријема позива за закључење уговора  достави Наручилацу спискове лица која ће обављати послове унутар објекта.
Списак за свако ангажовано лице мора обавезно да садржи: презиме, очево име, име, датум, место и општину рођења, адресу тренутног пребивалишта (улица, број, место и општина), јединствени матични број грађана (ЈМБГ), број личне карте и назив полицијске управе која је исту издала.
Списак се доставља на стандардном обрасцу Наручиоца и својеручни потпис лица представља њихову изричиту сагласност за покретање војне безбедносне провере. Поред списка лица, изабрани понуђач доставља и податке за возила (марка, тип, регистарска ознака) планирана за допрему опреме.
Уколико се на основу провере надлежних органа Министарства одбране и Војске Србије процени да поједина лица не задовољавају безбедносне услове за улазак у војне објекте, истима неће бити одобрен улазак у комплекс ВФЦ „Застава филм“ и неће моћи да пружају услугу, а изабрани понуђач је дужан да без одлагања обезбеди заменско особље.

16. Гарантни рок и средства обезбеђења

Уговорна казна за кашњење: Ако изабрани Понуђач својом кривицом прекорачи рок за извршење услуге од 30 дана од дана увођења у посао, или накнадни рок за отклањање недостатака приликом пријема, дужан је да Наручиоцу плати уговорну казну у износу од 0,5% (нула запета пет посто) од укупне вредности уговора за сваки дан кашњења. Максимални износ казне: Укупан износ уговорне казне не може прећи 10% (десет посто) од уговорене вредности без ПДВ-а. Наручилац има право да износ уговорне казне једнострано одбије од коначног износа фактуре приликом исплате преко Система електронских фактура (СЕФ).
Гарантни рок за извршене сценографске услуге и постављене елементе износи 12 (дванаест) месеци, рачунајући од дана обостраног потписивања Записника о квалитативном и квантитативном пријему извршених услуга.
Уколико се током трајања гарантног рока уоче недостаци у квалитету изведених услуга или уграђених материјала (скривене мане), изабрани Понуђач се обавезује да их отклони о свом трошку, у року од 10 (десет) дана од дана пријема писменог позива Наручиоца.
Као обезбеђење за отклањање недостатака у гарантном року, изабрани Понуђач се обавезује да у тренутку потписивања Записника о квалитативном и квантитативном пријему извршених услуга преда Наручиоцу једну бланко сопствену меницу за отклањање недостатака у гарантном року са меничним овлашћењем у висини од 10% од вредности уговора без ПДВ-а, заједно са картоном депонованих потписа (оверена копија) и потврдом о регистрацији менице у Регистру меница и овлашћења Народне банке Србије.
17. Рок за доношење одлуке о додели Уговора

Одлука о додели уговора биће донета у року од 3 (три) дана од дана отварања понуда.

18.  Лица за контакт

Војни службеник: Александар Величковић
Телефон/телефакс: 011/3603-894

Мејл: zastavafilm@vs.rs

Радни дани наручиоца: од понедељка до петка
Радно време наручиоца: од 07:30 до 15:30 часова, сваког радног дана.
       Списак прилога:
Прилог 1: Образац – Подаци о понуђачу;

Прилог 2: Образац структуре понуђене цене;

Прилог 3: Визуелни изглед и распоред елемената студија (фотографије).

ЈМ                                                                                                         ПО ОВЛАШЋЕЊУ

НАЧЕЛНИКА                                                                                                                   потпуковник
          Бојан Павић
Умножено у 3 (три) примерка и

достављено:  
- сајт www.nabavke.mod.gov.rs,                                                                                                         
-  референт за финансијске послове - контролор ,

-  референт за ЈН ,

-  архива.                                                                                                                                        

Прилог број 1.

ОБРАЗАЦ -  ПОДАЦИ О ПОНУЂАЧУ
У вези са позивом Војнофилмског центра „Застава филм“, Београд, подносимо понуду за:

Набавку услуге ПРУЖАЊЕ СЦЕНОГРАФСКИХ УСЛУГА (ЈН бр. 66/2026)
Достављамо податке о понуђачу:
	НАЗИВ ПОНУЂАЧА


	

	АДРЕСА ПОНУЂАЧА


	

	ПИБ 


	

	ШИФРА ДЕЛАТНОСТИ


	

	МАТИЧНИ БРОЈ 


	

	ЛИЦЕ ОВЛАШЋЕНО  ЗА ПОТПИСИВАЊЕ УГОВОРА


	

	ТЕЛЕФОН


	

	ТЕЛЕФАКС


	

	Е-МАИЛ


	

	БРОЈ РАЧУНА И НАЗИВ БАНКЕ


	

	ИМЕ ОСОБЕ ЗА КОНТАКТ


	


Датум :____________________                                                       Потпис овлашћеног

                                                                                                                 лица понуђача

Место :___________________                        
М. П.                

(Напомена: Образац попунити читко, штампаним словима или откуцати на рачунару)
Прилог број 2.

ОБРАЗАЦ СТРУКТУРЕ ПОНУЂЕНЕ ЦЕНЕ

У вези са позивом Војнофилмског центра „Застава филм“, Београд, подносимо понуду за:

Набавку услуга: ПРУЖАЊЕ СЦЕНОГРАФСКИХ УСЛУГА (ЈН бр. 66/2026)
Достављамо податке о структури понуђене цене:
	Ред.

бр.
	Опис позиције
	Јединица мере
	Количина
	Јединична

цена без ПДВ-а
	Јединична

цена са ПДВ-ом
	Укупна цена без ПДВ-а
	Укупна цена са ПДВ-ом

	1.
	Припремни сценографски радови унутар сценског простора (укупна површина простора око 24,21 m²)
	услуга
	1
	
	
	
	

	2.
	Завршни сценографски радови и монтажа сценографских акустичких модула
	услуга
	1
	
	
	
	

	3.
	Електроинсталатерски радови на уградним сценографским елементима
	услуга
	1
	
	
	
	

	4.
	Мобилни сценографски елементи
	комплет
	1
	
	
	
	

	5.
	Сценски монтирани сто, фиксиран, полукружни
	ком
	1
	
	
	
	

	6.
	Светлосни сценографски мотив ( грбови са амблемима); 

	ком
	2
	
	
	
	

	7.
	Бочни сценски оквири са обележјима (рамови са амблемима)
	ком

	2
	
	
	
	

	8.
	Сценографски хонорар и израда идејног решења са ауторским надзором
	услуга
	1
	
	
	
	


Укупно без ПДВ-а
______________

  Износ ПДВ-а

______________








Укупно са ПДВ-ом
______________

_________________________________________________________________________

Понуђена цена покрива све трошкове које понуђач има у реализацији набавке.

Све цене у обрасцу структуре цене морају бити исказане искључиво у динарима (РСД).

1. Уколико понуђач није у систему ПДВ-а, у колонама „Јединична цена са ПДВ-ом“ и „Укупна цена са ПДВ-ом“ уписује се иста вредност као у колонама без ПДВ-а, а понуђач је дужан да у празно поље испод табеле упише напомену: „Понуђач није у систему ПДВ-а на основу члана ___ Закона о ПДВ-у“.
2. Рок важења понуде: ________________ дана од дана јавног отварања понуда (најмање 30 дана).

3. Рок извршења услуге: 30 (тридесет) дана од дана увођења у посао. 
4. Рок плаћања: до 45 дана од дана званичног пријема исправне електронске фактуре (СЕФ), а након обостраног потписивања Записника о квалитативном и квантитативном пријему услуге без примедби.

5. Гарантни рок: 12 месеци од дана обостраног потписивања Записника о квалитативном и квантитативном пријему услуге.
Место: _____________

Датум: _____________





Понуђач :                                                                                                                 

                            ________________                                                                                                                               (печат)

